Felhívás Sportoktató (Lovassport) képzésre

Orfalu Község Önkormányzata Sportoktató (Lovassport) képzést hirdet, amelyen a részvétel a MURA-RABA-TOUR SIHU96 sz. projekt keretében, amely az Interreg V-A Szlovénia-Magyarország Együttműködési Program támogatásával, az Európai Regionális Fejlesztési Alap társfinanszírozásával valósul meg.

A képzés célja
A Sportoktató (lovassport) tanfolyam célja, hogy a résztvevők megismerjék a sport oktatás elméleti és gyakorlati alapjait. A MURA-RABA-TOUR SIHU96 sz. projekt keretében létrehozott lovas attrakciók tekintetében a településhez kapcsolódó látnivalókat, programokat – ismerő, azokat bemutatni képest, az egyes elemekben aktívan résztvevő képzett helyi lovasoktató álljon a lovagolni szándékozó hazai és külföldi egyének, csoportok rendelkezésére.
Továbbá a lovaglás fokozott veszélyessége okán a képzett lovasoktató szakmai felkészültsége által a lovas rendezvények, biztonságos, balesetmentes lebonyolítása.
A részvétel feltételei:
· betöltött 18. életév
· a pontosan kitöltött, aláírt jelentkezési lap határidőre való beadása,
· jó fizikai állóképesség !!!
· lovas tudás !!!
· előny idegen nyelv ismerete (angol, német, szlovén)
· jó kommunikációs készség, nyitottság új ismeretek befogadására 
· működő e-mail cím, a rendszeres kapcsolattartáshoz.
·  alapfokú iskolai végzettség bizonyítvány
· egészségügyi alkalmassági igazolás (foglalkozás-egészségügyi szakorvossal kell kitöltetnie)

A tanfolyam elvégzéséről szóló tanúsítvány kibocsátásának feltétele:
· a képzés történő részvétel.
· sikeres elméleti és gyakorlati vizsga
A képzésre maximum 1 fő jelentkezését várjuk!
A Sportoktató (lovassport) tanfolyamon résztvevők a képzés elvégzésével képessé válnak:
- a választott sportág mozgásformáit alapszinten bemutatni, elemezni, eredményesen oktatni
- edzésterveket összeállítani és végrehajtatni, magasabb képesítésű edzők által összeállított edzésterveket levezetni
- az alaptechnikák végrehajtásakor előforduló hibákat felismerni, javítani
- kisebb sporteseményeket megszervezni és lebonyolítani
- sportágában tanfolyamokat, táborokat szervezni
- sportágában szabadidős tevékenységeket szervezni, vezetni
- a munkakörével együtt járó szervezési, pénzügyi, adminisztratív és marketing feladatokat ellátni
- az egészséges életmódot népszerűsíteni, a rendszeres testedzés és sportolás jelentőségét kiemelni az egészség megalapozásában, megszilárdításában
- a tevékenységgel kapcsolatos ártalmakat felismerni, megelőzni a lehetőségekhez képest
- szükség esetén szakszerű segítséget- és elsősegélyt nyújtani
- a foglalkozásokon résztvevők képességeit és erőnlétét szakszerűen értékelni
- más testkulturális és egészségügyi szakemberekkel együttműködni
JELENTKEZÉS
A képzéssel kapcsolatos kérdéseiket, valamint a képzésre való jelentkezésüket a orfalupm@gmail.com e-mail címen fogadjuk, 2019 oktober 24-i határidővel.
[bookmark: _GoBack]A jelentkezésen kérem, jelöljék meg a képzés címét.
Simon-Nagy Attila polgármester
06-302224114

